|  |
| --- |
| Корпоративни комуникации |
| А1 България |
| 0882 201 215 |
| <http://www.а1.bg> |
| http://www.facebook.com/A1Bulgaria |

София,

15.02.2025 г.

**Неделните футболни сблъсъци от американската Мейджър Лийг Сокър стават част от ефира на MAX Sport**

* *Най-големите имена от световния футбол и горещи дербита всяка седмица – МЛС е новата арена на адреналина по MAX Sport.*
* *Звездният Интер Маями на Лионел Меси открива излъчването с мач срещу Орландо Сити – на живо на 19 май от 02:00 ч. по MAX Sport 4.*
* *Сезон 2025 на MLS е най-мащабният досега с 30 отбора и 34 мача на отбор в редовния сезон, следван от плейофи с високо напрежение.*

А1 България разширява спортното си портфолио с придобиването на правата за излъчване на най-интересните мачове от неделната програма на Мейджър Лийг Сокър (MLS) за настоящия сезон. Сделката за парньорството беше осъществена с посредничеството на IMG. Тези ексклузивни срещи, въведени през тази година под бранда Sunday Night Soccer, ще бъдат достъпни за българските зрители пряко по [MAX Sport](https://maxsport.live/) в ранните часове на понеделник.

Първото излъчване ще бъде на 19 май от 02:00 ч. българско време, когато Интер Маями, воден от Лионел Меси, се изправя срещу Орландо Сити. Мачът ще се предава пряко по MAX Sport 4. Феновете ще имат възможност да наблюдават звездния отбор на Интер Маями, включващ Лионел Меси, Луис Суарес, Серхио Бускетс и Жорди Алба. Това дерби обещава вълнуваща игра и е отлична възможност за българските зрители да се насладят на висококачествен футбол от МЛС.

Сезон 2025 на Мейджър Лийг Сокър е най-мащабният досега – в надпреварата участват 30 отбора, разделени в Източна и Западна конференция. Всеки отбор изиграва 34 мача в редовния сезон, а след това най-добрите се изправят в елиминационни плейофи, които определят шампиона. Късните неделни срещи са специално подбрани дербита с високо спортно и зрителско напрежение. Всички мачове от MLS са достъпни чрез абонамента MLS Season Pass в Apple TV, който е наличен в над 100 държави и региони.

Към момента в богатото портфолио на [MAX Sport](https://maxsport.live/) от права за спортни събития се включват редица интересни първенства и турнири от света на спорта. От футбола това са УЕФА Шампионска лига, УЕФА Лига Европа, УЕФА Лига на конференциите, испанската Ла Лига, италианската Серия А, Купата на Краля, Купата на Италия, Купата на Франция, Купата на Турция и много други.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*